ყორანმა ყორანი ნახა

**ყორანმა ყორანი ნახა,**

**ყორანს ყორანმა შესძახა:**

**ჰე, ყორანო, გვშიან მეტად,**

**ვინ გამართავს სადილს ნეტა.**

**ყორანმა ყორანს ხმა გასცა:**

**ვიცი სუფრას გავშლით საცა,**

**ხის ქვეშ, მინდვრის პირს რომ არი,**

**გდია მკვდარი მეომარი**

**ვინ მოკლა, ან მოკლა რისთვის,**

**შევარდენმა მისმა იცის,**

**მისმა ცხენმა, ყორნის ფერმა,**

**პატარძალმა მშვენიერმა.**

**შევარდენი დაჯდა ხეზე,**

**მტერი იჯდა მკვდარის ცხენზე,**

**პატარძალი ელის რჩეულს**

**ცოცხალს, არა გულჩანგრეულს.**

**1828**